Փառատոնի մասնակիցներին և հյուրերին ուղղված ողջույնի խոսքում ՀՀ մշակույթի նախարար Հասմիկ Պողոսյանը նշում է. «Փառատոնը մեր արևկող պատուհանն է, որով տեսնում ենք աշխարհի վառ գույներն ու պատկերները, հաղորդակցվում մեծ ու տաղանդավոր մարդկանց ստեղծած երևակայական կերպարների հետ՝ կիսելով նրանց ցավն ու ուրախությունը, զգացմունքներն ու հույզերը: Ողջունելի է, որ փառատոնը մշտապես անդրադառնում է մեր պետության և ժողովրդի համար բախտորոշ իրադարձություններին. այս իմաստով կրկնակի արժևորվում է Հայաստանի անկախության 25-ամյակին նվիրված միջոցառումների շարքը, որի ընթացքում հետահայաց ցուցադրությամբ կներկայացվի մեր անկախության կինոն»: